Foto: Saul Loeb/Pool Photo via AP AQSh prezidenti Donald Trampning xabar berishicha, Xitoyga savdo muzokaralari bo‘yicha Amerika delegatsiyasi tashrif buyurgan. Bu haqda u tvitterdagi sahifasida ma’lum qildi. «Bizning ajoyib moliyaviy jamoamiz Xitoyda, u savdoda teng sharoitlar haqida kelishib olishga urinmoqda. Men prezident Si [Tszinpin] bilan uchrashuv yaqin kelajakda tashkillashtirilishini intiqlik bilan kutyapman. Bizda har doim yaxshi (ajoyib) munosabatlar bo‘ladi!» - deya yozgan Tramp. Delegatsiyaga AQSh moliya vaziri Stiven Mnuchin rahbarlik qilmoqda. Eslatib o‘tamiz, avvalroq Xitoy AQSh harakatlariga javob choralarini tayyorlab qo‘ygani xabar berilgandi.